**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  24 – 1 – 2025

**ΑΜΑΡΟΥΣΙΟΥ Αρ. Πρ.:** 32

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ**

**ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δ. Ο. Ε., Συλλόγους Εκπ/κών Π. Ε. της χώρας**

**Δεν έχω οξυγόνο…**

**Όλες/-οι στο Σύνταγμα, Κυριακή 26 – 1 – 2025 στις 12:00(Όθωνος & Αμαλίας)**

**Να γίνουμε η φωνή όλων των νεκρών**

Οι τελευταίες συγκλονιστικές εξελίξεις στην υπόθεση των Τεμπών έρχονται να επιβεβαιώσουν όσα όλη η ελληνική κοινωνία πια έχει καταλάβει. **Το ηχητικό ντοκουμέντο με τις δραματικές εκκλήσεις των παιδιών που καίγονταν λόγω του παράνομου εύφλεκτου υλικού** που μετέφερε η εμπορική αμαξοστοιχία, **αποτελεί την τραγική απόδειξη του εγκλήματος** που συντελέστηκε και της επιχείρησης συγκάλυψής του **από την κυβέρνηση, τις ελεγχόμενες δικαστικές και εισαγγελικές αρχές αλλά και τα «πρόθυμα» ΜΜΕ.**

**Η ελληνική κοινωνία κατάλαβε**. Αναρωτιόμαστε αν ακόμη και τώρα οι δικαστικές αρχές θα υποταχθούν στη θέληση της συνένοχης κυβέρνησης και θα γίνουν συνεργοί στη συγκάλυψη του αποτρόπαιου εγκλήματος. Αναρωτιόμαστε αν η πλειοψηφία των ΜΜΕ θα συνεχίσει να καλύπτει με πέπλο σιωπής τα γεγονότα και το πόρισμα των εμπειρογνωμόνων ή θα σπάσει η ομερτά και θα έρθουν στο φως όλα τα στοιχεία που αφορούν το έγκλημα. **Αναρωτιόμαστε, τέλος, αν το σύνολο της κοινωνίας**, οι κοινωνικοί και συνδικαλιστικοί φορείς, ο καθένας κι η καθεμία από εμάς **θα συνεχίσουμε να παρακολουθούμε μουδιασμένοι** **ή θα απαιτήσουμε την Νέμεση για το έγκλημα** που στοιχειώνει τη συλλογική συνείδηση της χώρας.

**Ο Σύλλογος Εκπαιδευτικών Π. Ε. Αμαρουσίου ανταποκρινόμενος στο κάλεσμα του Συλλόγου Πληγέντων Τεμπών** καλεί όλους και όλες τους/τις συναδέλφους/συναδέλφισσες στη συγκέντρωση διαμαρτυρίας στο Σύνταγμα την **Κυριακή 26 Ιανουαρίου στις 12:00.**

**Το κάλεσμα του Συλλόγου Συγγενών Θυμάτων Τεμπών:**

Ο Σύλλογος Συγγενών Θυμάτων Τεμπών είναι ευγνώμων για την έμπρακτη αλληλεγγύη και τη στήριξή σας. Σας καλούμε όλους & όλες την Κυριακή 26.01.2025 στις 12:00 σε κινητοποίηση έξω από τη Βουλή, για το μέλλον και τη ζωή μας. Όλοι μαζί μπορούμε! Δε γονατίζουμε! Δεν παραιτούμαστε!

**ΚΑΝΕΝΑ ΕΓΚΛΗΜΑ ΧΩΡΙΣ ΤΙΜΩΡΙΑ**

**ΑΝΕΞΑΡΤΗΤΗ ΔΙΚΑΙΟΣΥΝΗ ΓΙΑ ΟΛΟΥΣ**

ΑΠΑΙΤΟΥΜΕ:

1. ΑΜΕΣΗ ΕΡΕΥΝΑ ΓΙΑ ΤΗΝ ΕΚΡΗΞΗ ΤΟΥ ΠΑΡΑΝΟΜΟΥ ΧΗΜΙΚΟΥ ΦΟΡΤΙΟΥ ΚΑΙ ΤΗ ΦΩΤΙΑ ΠΟΥ ΕΚΑΨΕ ΖΩΝΤΑΝΟΥΣ ΤΟΥΣ ΑΓΑΠΗΜΕΝΟΥΣ ΜΑΣ

ΘΑ ΜΠΟΡΟΥΣΑΜΕ ΝΑ ΕΙΜΑΣΤΕ ΟΛΟΙ ΜΕΣΑ ΣΤΑ ΒΑΓΟΝΙΑ -ΔΟΛΟΦΟΝΟΥΣ

2. ΕΞΗΓΗΣΕΙΣ ΤΑΣΟΥΛΑ ΠΡΙΝ ΤΗΝ ΟΡΚΟΜΩΣΙΑ ΤΟΥ ΣΤΟ ΑΝΩΤΑΤΟ ΑΞΙΩΜΑ ΓΙΑ ΤΟ ΘΑΨΙΜΟ ΤΩΝ ΔΙΚΟΓΡΑΦΙΩΝ ΓΙΑ ΤΑ ΤΕΜΠΗ ΣΤΑ ΣΥΡΤΑΡΙΑ ΤΗΣ ΒΟΥΛΗΣ

Στο Σύνταγμα την Κυριακή, χτυπά δυνατά η καρδιά της κοινωνίας! Σας ευχαριστούμε, σας περιμένουμε όλους εκεί!

